மலைகளின் அரசி என்று அழைக்கப்படும் ஊட்டியும் சரி, கோடைக்கு உகந்த கொடைக்கானலும் சரி இந்தியாவின் சிறந்த 10 மலைப் பிரதேச சுற்றுலாத் தளங்களில் வந்துவிடும் என்பதில் யாருக்கும் ஆச்சர்யம் இருக்காது. ஆனால், இந்த இரண்டில் எது பெஸ்ட் என்ற சந்தேகம் நம்மில் எல்லாருக்கும் வரும். பள்ளி கல்லூரியில் சுற்றுலா செல்ல ஏற்பாடு நடக்கும்போது, நம்மில் சிலர் கொடைக்கானலுக்கு போகலாம் என்போம். சிலர் ஊட்டிக்கு போகலாம் என்போம். அப்படி பழைய நினைவுகளை கொஞ்சம் திரும்பி பார்த்தபடியே ஆழ்ந்து யோசித்தால் இரண்டுமே சிறப்பான இடங்கள்தானே.. பெஸ்ட் எது என்று எப்படி சொல்வது என்று நமக்குள்ளேயே குழப்பம் உருவாகும்.